  Наталья Тетерина 13-тӥ толшоре Ижкарысь Крезьгуръя элькун колледжын устолыкъя «Хрустальная ёлка» кыкетӥ фестиваль-вожвылъяськон ортчоз. Со сярысь Удмуртилэн шоркарезлэн администрациезлэн пресс-службаез ивортэ. «Хрустальная ёлка» — эстрада, суредаськон, чеберлыко киуж, театр, хорын кырӟан, пичи кино но фото удысын тыршисьёс пӧлын усьтэм элькун конкурс-фестиваль. Ужрадэ вань мылкыд карисьёс пыриськыны быгато. Котькудӥз соос пӧлысь диплом, аспӧртэм синпель кузьым но ческыт кузьым басьтоз. Куриськонъёсты 8-950-819-03-25 но 8-982-121-57-35 телефон номеръёсъя сётыны луэ.  Ватсалом, фестивалез «РОЗА МИРА» огазеяськон Удмуртиысь Лулчеберетъя но туризмъя министерство, Дышетонъя но тодосъя министерство, Ижкар администрация юрттэмен радъя. «Хрустальная ёлка» фестивале учкисьёслы пыронэз эркын луоз. Тегъёс: Лулчеберет Ижкар Удмуртия искусство фестиваль  